E-psykologi

E-psykologi er bredt definert som intervensjoner utformet og basert på psykologisk teori, forskning og praksis levert via informasjons- og kommunikasjonsteknologi (Kraft, Drozd & Olsen, 2009). Intervensjoner innen e-psykologi har som oftest blitt anvendt på helse. For eksempel depresjon (Andersson, Bergström, Holländare, Carlbring, Kaldo, og Ekselius, 2005), medisinsk behandlingstroskap (Ross, Moore, Earnest, Wittevrongel & Lin, 2004), og røykeslutt (Brendryen, Drozd & Kraft, 2008). Fremtidig bruk av e-psykologi vil trolig bli mer vanlig også i informasjons-, organisasjons- og ledelsesfag (f.eks. omorganisering, konflikthåndtering og forhandlingsteknikk).
Nylig har flere meta-analyser dokumentert effekten av e-psykologi intervensjoner (Barak, Hen, Boniel-Nissim & Shapira, 2008, Portnoy, Lori, Sheldon, Johnson & Carey, 2008; Webb, Joseph, Yardley & Michie, 2010). Generelt er intensive og teoribaserte intervensjoner som omfatter flere teknikker for atferdsendring og flere former for kommunikasjon via teknologi (f.eks. mobiltelefoner og Internett) å være de mest effektive (Webb, Joseph, Yardley & Michie, 2010). Mer spesifikt ser det ut til at intervensjoner basert på teorien om planlagt atferd (Ajzen, 1991) og kognitiv atferdsterapi (Barak, Hen, Boniel-Nissim & Shapira, 2008) synes å gi de mest lovende resultatene. Disse funnene må imidlertid tolkes med forsiktighet da mange forskningsartikler unnlater å rapportere det teoretiske fundamentet for e-psykologi intervensjoner på en tilstrekkelig og tilfredsstillende måte (Walters, Wright og Shegog, 2006).

Forretning og kommersialisering

Forskere hevder at vi rett og slett ikke råd til å ignorere informasjonsteknologi som en levedyktig tilnærming til offentlig helse (Griffiths, 2005). Livsstil og ikke-smittsomme sykdommer som høyt alkoholforbruk, depresjon, og fysisk inaktivitet, er de viktigste årsakene til sykdom og tidlig død (se for eksempel World Health Organization, 2002). Samtidig har informasjonsteknologi en høy skalerbarhet og stor utbredelse i befolkningen (Miniwatts Marketing Group, 2009). Dermed er det et stort potensial for å utnytte e-psykologi å nå ut og levere forebygging og behandling til allmennbefolkningen.
Blant de første selskapene til å utnytte de nye teknologiske mulighetene kombinert med den nyeste psykologiske forskningen er Health Media Inc. i USA (som har blitt kjøpt opp av Johnson & Johnson Inc.) og privateide Changetech AS i Norge. Farmasiselskaper som Janssen-Cilag og Novartis har også vært tidlig ute med pasientstøtte programmer. Formålet med slike programmer har primært vært å hjelpe pasientene å ta medisiner som foreskrevet av helsepersonell. Mangel på medisinsk behandlingstroskap er et alvorlig problem også blant pasienter diagnostisert med alvorlige og potensielt dødelige sykdommer som kreft (Atkins & Fallowfield, 2006) eller HIV/AIDS (Stephenson, 1999). Faktisk har studier vist at om lag 70 % av alle sykehusopphold som skyldes bivirkninger av medisiner, forårsaket av utilstrekkelig medisinsk behandlingstroskap (Senst, Achusim, Genest, Cosentino, Ford, et al, 2001). Selv om pasientstøtte programmer manglende teoretisk grunnlag, er det åpenbart at de forsøker å hjelpe pasientene å håndtere et iboende psykologisk problem.
Det er viktig å se på e-psykologi intervensjoner som et supplement til eksisterende behandling og ikke som en erstatning, selv om slike tiltak kan brukes som ”stand-alone” behandling gitt at de er mer kostnadseffektive enn standard behandling.

Liste over e-psykologi intervensjoner

Den gjeldende listen over e-psykologi tiltak og intervensjoner er utarbeidet for å illustrere det store omfanget av anvendelighet, og å presentere et utvalg av offentlige og kommersielle intervensjoner innenfor flere områder. Det er på ingen måte en uttømmende eller fullstendig liste. Ikke alle tiltak på listen har vært gjennom grundige vitenskapelige tester, og noen er under utprøving.